钦定古今图书集成/历象汇编/庶征典/第187卷 > 《中丞刘先生斋阁前山茶一枝并蒂因效柏梁体》明·苏伯衡
## 钦定古今图书集成/历象汇编/庶征典/第187卷 > 《中丞刘先生斋阁前山茶一枝并蒂因效柏梁体》明·苏伯衡

朔风剪水雨雪雱，万木萧条冻且僵。青藜丈人铃阁
旁，山茶作花红锦香。中有一枝并蒂芳，符彩烂若双
鸳鸯。嫣然占尽三春光，皇英来自云中央。赤旗翠节
两作行，阿母笑执瑶池觞。仙童双双吹凤凰，彩女齐
绾珊瑚珰。丽色照耀青霞裳，芳气氤氲满中堂。大君
尺剑定八荒，牛归桃林马华阳。百度既贞四维张，礼
乐谁云谦？未遑制作直欲追虞唐。丈人今之杜与房，
主臣合德真明良。朝夕左右扶维纲，馀子议论安敢
当。一朝嘉惠锡后皇，乃是人文发祯祥。玉局仙子喜
欲狂，更祝人文寿而康。黼黻鸿猷焕天章，嘉树呈瑞
垂无疆。